**РЕПУБЛИКА СРБИЈА**

РЕПУБЛИЧКА ДИРЕКЦИЈА ЗА РОБНЕ РЕЗЕРВЕ

Београд, ул. Дечанска број 8а ( у даљем тексту: Дирекција),

**Позив кланицама за прикупљање писмених понуда за**

 **КЛАЊЕ И ПРЕРАДУ ТОВНИХ СВИЊА ВЛАСНИШТВO ДИРЕКЦИЈЕ**

**Предмет огласа је:** прикупљње понуда заинтересованих кланица за клање до 15.000 товних свиња власништво Дирекције и прераду у месне конзерве ( месни нарезак и паштета).

 **Квалитет:** Товне свиње у свему мора да одговара одредбама Правилника о квалитету закланих свиња и категоризацији свињског меса („ Сл. Лист СФРЈ“ бр.2/85; 12/85 и 24/86), тежине од 95-110 кг. Товне свиње које се прерађују, налазе се код складиштара Дирекције, на фармама ( привредна друштва) и мини фармама ( индивидуална газдинства) и морају бити у доброј кодицији, чисте и без повреда на телу и прописно обележене ушним маркицама..

Утврђени паритет код размене је:

* 4 кг товних свиња за 1 кг месног нареска
* 2,75 кг товних свиња за 1 кг паштете

**Плаћање**: Компензацијом након испоруке наведених роба које су предмет прераде.

 **Преузимање** товних свиња са мини фарми (индивидуална газдинства) врши ће се на регистрованим сточним пијацама уз поштовање свих здравствених мера и са пратећом ветеринарском документацијом а са фарми ( привредна друштва) на самим фармама уз поштовање свих здравствених мера и са пратећом ветеринарском документацијом. Крајњи рок преузимања товних свиња је до 20.06.2021. године.

Кланици се признаје 5% од улазне тежине товних свиња у депоу кланице. У 5% од улазне тежине товних свиња у депо кланице, укључена је услуга клања и прераде у конзерве ( месни нарезак и паштета). Пре почетка преузимања товних свиња, кланица са Дирекцијом потписује уговор о преради товних свиња у месне конзерве ( месни нарезак и паштету) и чувању, складиштењу и занављању месних конзерви из сопствене производње, уз достављање 5 (пет) бланко потписаних и оверених сопствених меница са меничним овлашћењем, доказом о регистрацији меница и копијом картона депонованих потписа

**Услови које мора да испуњава понуђач:**

1. Право на учествовање у јавном позиву имају правна лица која су регистрована у Агенцији за привредне регистре са шифром претежне делатности 1011- прерада и конзервисање меса.
2. Правна лица из претходног става, која немају финансијска дуговања и која нису у спору по било ком основу са Републичком дирекцијом за робне резерве.

 **Понуда треба да садржи следеће податке и доказе:**

* Основне податке о подносиоцу захтева (пун назив привредног субјекта, ПИБ, матични број, тачна адреса, лице за контакт, са бројем телефона);
* Решење о испуњености услова за прераду меса методом кувања издато од стране Управе за ветерину, Министарства пољопривреде, шумарства и водопривреде

Понуде учесника јавног позива који су у судском спору са Дирекцијом, који имају неизмирене доспеле обавезе према Дирекцији, неће се узети у разматрање.

\*\*\*

Рок за достављање понуда је најкасније до петка, 23.04.2021. године, до 10 часова. Понуде се достављају на мејл адресу office@rdrr.gov.rs